
REFERAT

privind aprobarea Planului Urbanistic Zonal “Construire imobil locuinte colective”, Str. Martir Constantin Radu (fosta Humulesti), Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timisoara si strategia de dezvoltare şi renovare urbana promovata de catre Consiliul Local al Municipiului Timişoara;

Având în vedere solicitarea înregistrată cu nr. U22007-006301/06.11.2007, cu completarile ulterioare conform fisei anexa, privind aprobarea Planului Urbanistic Zonal “Construire imobil locuinte colective”, Str. Martir Constantin Radu (fosta Humulesti), Timişoara

Având în vedere prevederile Certificatului de Urbanism nr. 3187/06.05.2008.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal “Construire imobil locuinte colective”, Str. Martir Constantin Radu (fosta Humulesti), Timişoara
 
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit pentru care este necesar avizul Consiliului Judeţean Timiş, conform adresei CJT nr. R 15428/09.11.2007.
Documentaţia, Plan Urbanistic Zonal “Construire imobil locuinte colective”, Str. Martir Constantin Radu (fosta Humulesti), Timişoara a fost iniţiată de beneficiarul S.C. Constructim S.A, Timisoara si elaborată de birou individual de arhitectura – arh. Voicu Fodor, proiect      nr. 24/2007.
Terenul studiat în cadrul Planului Urbanistic Zonal “Construire imobil locuinte colective”, Str. Martir Constantin Radu (fosta Humulesti), Timişoara este situat în intravilanul municipiului Timişoara, în partea de sud, în zona Ciarda Rosie – Buziasului.
Conform P.U.G., aprobat prin HCL nr. 157/2002, prelungit cu HCL nr. 139/2007 si PUZ aprobat prin HCL nr. 50/1999, această zonă este prevăzută pentru locuinte cu funcţiuni complementare. Regimul de înălţime stabilit pentru zona în care este inclusă parcela în discuţie, este de P – P+2E. 
Prin prezentul Plan Urbanistic Zonal “Construire imobil locuinte colective”, Str. Martir Constantin Radu (fosta Humulesti), Timişoara, nu se incalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului, existand la documentatie si Avizul Agentiei de Mediu nr. 1456RP din 31.10.2007.
Suprafaţa totală studiată în cadrul P.U.D. este de 5.000 mp si este inscrisa in CF nr. 3287 Mosnita Noua, nr. cadastral 130/1/b – teren intravilan, in suprafaţa de 5.000 mp, identic cu A 959/1/3 din TP 1/32, cumparare nr. 61023/2007.
Prin documentaţie se propune realizarea unui imobil, destinat locuinţelor colective şi funcţiunilor complementare la parter, cu acces auto şi pietonal atat din strada Martir Constantin Radu (fosta Humulesti), strada cu profil transversal de aproximativ 20 m cat si din strada Th. Palady, in regim de inaltime variabil: D+P+3E+Er pentru portiunile situate in aliniamentul strazilor si D+P+3E+Er duplex pentru partea centrala. 
In urma Dezbaterii Publice, ce a avut loc in data de 28.03.2008 s-a convenit reducerea regimului de inaltime, precum si asigurarea utilitatilor in zona pentru noua investitie pe cheltuiala beneficiarului si a fost inaintata spre aprobare in Plenul Consiliului Local din data de 13.05.2008,fiind retrasa de pe Ordinea de Zi a sedintei de  Plen ca urmare a unei noi reclamatii 

depuse la adresa documentatiei, care invoca aceleasi motive pentru care a fost realizata si sustinuta dezbaterea publica din data de 28.03.2008.                                                1
Ca urmare a dezbaterii publice, beneficiarul a prezentat 2 variante cu regim mai mic de inaltime – maxim (D+P+3E+Er si D+P+3E+Er duplex pe unele portiuni). In urma analizarii acestora de catre specialistii din cadrul biroului de specialitate s-a optat pentru VARIANTA 1. Ambele variante au fost din nou prezentate pe site-ul Primariei (www.primariatm.ro), nemaiexistand alte sesizari din partea vecinilor din zona, care nu au fost impotriva functiunii propuse – locuire colectiva ci impotriva regimului de inaltime propus initial.
Parcajele vor fi amenajate parţial la nivelul solului, parţial în demisolul clădirii, in conformitate cu Avizul Comisiei de Circulatie nr. TH2007 - 5314/15.11.2007.
Incinta se va amenaja cu spaţii verzi (min. 15% din suprafata terenului). Numărul locurilor de parcare se va stabili în corelare cu numărul de apartamente ce se vor propune prin proiectul de arhitectură, in conformitate cu legislatia in vigoare.  

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G.
Indicii propuşi in VARIANTA 1 sunt:

- pentru parcela înscrisă în CF 3287, nr. cad. 130/1/b
POT max = 40 %

CUT max = 3
Regim de inaltime max. D+P+3E+Er – D+P+3E+Er duplex pentru zona centrala
Spatii verzi propuse – 30% 

La realizarea investiţiei se vor respecta toate condiţiile impuse prin avizele eliberate de deţinătorii de reţele şi utilităţi publice.

Sunt prevăzute branşamente la reţelele edilitare existente în zonă, pentru a deservi obiectivele propuse. Branşarea investiţiei la utilităţile din zonă se va face pe cheltuiala beneficiarului documentaţiei.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 176/N/2000 al M.L.P.A.T. ( M.T.C.T.).
Planul Urbanistic Zonal “Construire imobil locuinte colective”, Str. Martir Constantin Radu (fosta Humulesti), Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

Lasam la aprecierea Consiliului Local Timisoara oportunitatea realizarii obiectivului prezentat in acest referat.

